# Miniexperiencias

# Miniexperiencia 3: Termorregulación

Imos comprobar en que consiste a capacidade de termorregulación da auga. Para iso, seguimos estes pasos:

1. Enchemos un globo con auga e outro con aire.
2. Prendemos unha candea e cronometramos o tempo en que tarda en estoupar cada un dos globos.

## Cuestión 1

Describe:

a) Que é o que ocorreu con cada un dos globos?

b) Cal cres que é a explicación dos resultados?

## Cuestión 2

Analiza:

a) Que diferenzas existen entre o clima de Galicia e o de Madrid?

b) Cres que isto garda algunha relación con esta miniexperiencia?

# Miniexperiencia 4: Capilaridade

Imos observar en que consiste a capilaridade da auga.

Material necesario:

- Tiras de papel absorbente (poden ser toallas de papel ou papel de cociña)
- Auga
- Colorantes alimentarios (de diferentes cores)
- Recipientes (vasos)
- Un vaso con auga limpa

Deseña o teu propio experimento e describe o que observas.

# Diario de aprendizaxe

Como ves, as miniexperiencias serven para levar á práctica e comprobar os contidos que estudaches.

Escolle a miniexperiencia que máis che gustou, accede ao teu diario de aprendizaxe e reflexiona sobre a importancia da experimentación na ciencia.

×

Páxina 16 de 30

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)