# 1. Primeiros pasos

## Glosario

## Cambio climático

Definición:

  Variación lenta e progresiva das temperaturas e dos patróns dos climas da Terra, influenciada tanto por factores naturais como por actividades humanas.

Exemplo:

  O cambio climático está provocando que as temperaturas do planeta aumenten cada vez máis.

## Contaminación

Definición:

  Presenza de substancias ou formas de enerxía perigosas na auga, no aire ou no solo, que adoitan causar un prexuízo os seres vivos.

Exemplo:

  A contaminación está a destruír o medio ambiente e os ecosistemas.

## Crise climática

Definición:

  Situación actual en que os efectos do cambio climático causan problemas graves para o medio ambiente e os seres vivos.

Exemplo:

  A crise climática está causando desastres naturais que afectan a moitas comunidades arredor do mundo.

## ODS 2030

Definición:

  Os 17 Obxectivos de Desenvolvemento Sostible (ODS 2030) constitúen un chamamento universal á acción para poñer fin á pobreza, protexer o planeta e mellorar as vidas e as perspectivas das persoas en todo o mundo.

Exemplo:

  O obxectivo número 1 dos ODS 2030 é poñer fin á pobreza en todas as súas formas en todo o mundo.

# O actual reto climático

A sociedade ten diante o que probablemente sexa o reto máis importante ao que enfrontarse na actualidade: a crise climática.

Nos últimos anos, estamos a ver que os desastres naturais son cada vez máis frecuentes en todo o mundo. Son exemplos os furacáns, as inundacións ou as grandes secas.

Ademais, o cambio climático está a obrigar a moitas persoas a abandonar os seus fogares, debido ás dificultades de supervivencia nalgunhas rexións do planeta. Algunhas das causas destes desprazamentos son os fenómenos climáticos extremos, a contaminación e a falta de acceso á auga potable.

Cres que poderás achegar unha pequena solución a algún destes problemas?

## Lectura facilitada

A crise climática é un gran problema para a sociedade.

Nos últimos anos hai máis desastres naturais.

Os furacáns son máis fortes.

As inundacións destrúen casas.

As secas fan que falte a auga.

O cambio climático obriga a moitas persoas a deixar as súas casas.

Algunhas causas son os fenómenos meteorolóxicos extremos, a contaminación e a falta de auga potable.

Pensas que podes facer algo para axudar?

# Que vas aprender?

Ao longo deste recurso aprenderás a:

- Pór en marcha accións contra a crise climática.
- Recoñecer os efectos do cambio climático no noso planeta.
- Contrastar a información científica e valorar a contribución da ciencia á sociedade.
- Valorar a importancia de coidar o noso medio ambiente para un futuro sostible.
- Participar na consecución dos obxectivos de desenvolvemento sostible (ODS 2030), especialmente co ODS 6 (auga limpa e saneamento) e co ODS 13 (Acción polo clima).
- Comprender a estrutura e a importancia da atmosfera e da hidrosfera para a vida na Terra.

×

## Lectura facilitada

Neste recurso aprenderás a:

- Actuar contra a crise climática.
- Recoñecer os seus efectos.
- Distinguir información científica.
- Coidar o medio ambiente.
- Axudar a cumprir os Obxectivos de Desenvolvemento Sostible.
- Comprender a atmosfera e a hidrosfera.

Páxina 2 de 30

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)