# 1.2. Cal é o noso reto?

## Glosario

## Negacionismo do cambio climático

Definición:

  Ideas falsas que negan ou minimizan o cambio climático, a pesar de que a ciencia demostra que se trata dun problema real de graves consecuencias.

Exemplo:

  Malia a existencia de probas científicas, algunhas persoas cren en mitos negacionistas que afirman que o cambio climático non existe.

# O noso reto

O reto consiste en desmontar os mitos negacionistas sobre o cambio climático mediante a investigación en fontes fiables e a creación dunha infografía, póster ou tríptico que expoña de forma clara a verdade científica. Culminará cunha presentación aberta á comunidade educativa para sensibilizar sobre a crise climática.

## Lectura facilitada

O reto consiste en desmontar mitos sobre o cambio climático.

Para iso, investigaredes fontes fiables e crearede unha infografía, un póster ou un tríptico.

O obxectivo é explicar, de forma clara, a verdade científica.

Finalmente, presentaredes o voso traballo á comunidade educativa para sensibilizar sobre a crise climática.

# Como conseguir o reto?

Para superar o reto, cada equipo debe organizar as tarefas de investigación, deseño e presentación do traballo.

Disporedes de recursos con información científica que debedes analizar e, despois, decidiredes que ferramentas empregar para crear o voso póster, infografía ou tríptico.

## Lectura facilitada

Para superar o reto, cada equipo debe organizar as tarefas de investigación, deseño e presentación.

Teredes recursos con información científica que debedes analizar.

Despois, elixiredes as ferramentas para crear o voso póster, infografía ou tríptico.

# Que acadarás co reto

- Analizar información científica e desenvolver o pensamento crítico.
- Potenciar habilidades de traballo en equipo e fomentar a creatividade.
- Mellorar a comunicación de ideas de forma efectiva.
- Contribuír á sensibilización sobre a crise climática.

## Lectura facilitada

- Analizar información científica e desenvolver o pensamento crítico.
- Traballar en equipo e fomentar a creatividade.
- Aprender a comunicar ideas de forma clara.
- Axudar a concienciar sobre a crise climática.

# Diario de aprendizaxe

Accede ao teu diario de aprendizaxe e reflexiona: Por que queres buscar unha solución ao cambio climático?

×
×

Páxina 4 de 30

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)