# 2. De que nos lembramos?

## Glosario

## Aire

Definición:

  Mestura dos diferentes gases que conforman a atmosfera terrestre.

Exemplo:

  O aire limpo é esencial para manter a saúde dos seres vivos.

## Atmosfera

Definición:

  Capa de gases que rodea o planeta Terra, composta principalmente por nitróxeno (78%) e osíxeno (21%), ademais doutros gases en menores proporcións.

Exemplo:

  A atmosfera terrestre é esencial para a vida.

## Auga

Definición:

  Composto químico (H₂O) fundamental para a vida, que pode presentarse en tres estados: sólido, líquido e gasoso.

Exemplo:

  A maior parte da auga do planeta atópase nos océanos.

## Hidrosfera

Definición:

  Conxunto de toda a auga da Terra. Cobre aproximadamente o 70% da superficie terrestre e é fundamental para a existencia de vida no planeta.

Exemplo:

  A hidrosfera abrangue as augas superficiais e subterráneas.

# Os inicios

O noso planeta é moi especial, entre moitas outras cousas pola presenza de vida. Isto non sería posible sen a atmosfera e a hidrosfera.

## Atmosfera

### É moi importante para os seres vivos porque...

- Mantén unha temperatura adecuada no planeta gracias ao efecto invernadoiro natural.
- O aire contén osíxeno para que a maioría deles poidan respirar, pero tamén dióxido de carbono para que moitos outros fagan a fotosíntese.
- Protexe das radiacións solares máis prexudiciais e dos impactos dos meteoritos.
- Participa na formación e modelado do relevo.

## Hidrosfera

### É moi importante para os seres vivos porque...

- Todos están formados por auga.
- Regula a temperatura.
- É o medio de transporte dunha gran cantidade de substancias, como o zume das plantas ou o sangue dos animais.
- Tamén participa na formación e modelado do relevo.

## Lectura facilitada

O noso planeta é especial porque ten vida.

Isto é posible grazas á atmosfera e á hidrosfera.

## Atmosfera

### É moi importante para os seres vivos porque...

- Mantén unha temperatura axeitada grazas ao efecto invernadoiro natural.
- O aire ten osíxeno para respirar e dióxido de carbono para a fotosíntese.
- Protexe das radiacións do Sol e dos meteoritos.
- Axuda a formar e modificar o relevo.

## Hidrosfera

### É moi importante para os seres vivos porque...

- Todos teñen auga no seu corpo.
- Regula a temperatura.
- Transporta substancias, como o sangue e o zume das plantas.
- Axuda a formar e modificar o relevo.

## Audio

audio/mpeg

# A orixe da atmosfera e da hidrosfera

O primeiro de todo é que recordes como se formaron a atmosfera e a hidrosfera.

## Orixe da atmosfera

## Orixe da hidrosfera

Neste documental sobre a formación da Terra, visualiza entre os minutos 7:57 e 10:40 acerca da orixe da hidrosfera.

# Pero antes de nada, canto sabes da atmosfera e da hidrosfera?

# Pregunta

1. O aire da atmosfera está composto por varios gases. Cal deles é o máis abundante?

# Respostas

Opción 1

Osíxeno (O₂).

Opción 2

Dióxido de carbono (CO₂).

Opción 3

Nitróxeno (N₂).

Opción 4

Ozono (O₃).

# Pregunta

2. A hidrosfera...

(Sinala a resposta correcta)

# Respostas

Opción 1

Está formada polas augas doces dos océanos, ríos e lagos.

Opción 2

Está formada por auga doce e auga salgada en estado sólido, líquido e gasoso.

Opción 3

Está moi contaminada por dióxido de carbono.

Opción 4

É a capa máis interna da Terra.

# Pregunta

3. A atmosfera está formada por varias capas. Cal é a capa en que se desenvolve a vida?

# Respostas

Opción 1

Troposfera.

Opción 2

Estratosfera.

Opción 3

Biosfera.

Opción 4

Xeosfera.

# Pregunta

4. No ciclo da auga...

(Sinala a resposta correcta)

# Respostas

Opción 1

As augas da superficie terrestre forman acuíferos.

Opción 2

A auga das nubes evapórase ao caer en forma de precipitacións.

Opción 3

A auga dos mares desemboca nos ríos.

Opción 4

O vapor de auga condénsase para formar nubes.

# Pregunta

5. O dióxido de carbono (CO₂) en exceso na atmosfera é un problema. Por que?

# Respostas

Opción 1

Porque elimina o osíxeno necesario para respirar.

Opción 2

Porque incrementa o efecto invernadoiro.

Opción 3

Porque destrúe a capa de ozono.

Opción 4

Porque dificulta a respiración dos seres vivos.

# Pregunta

6. Que medida axuda a reducir a contaminación do aire?

# Respostas

Opción 1

Plantar árbores, que absorben dióxido de carbono.

Opción 2

Usar máis vehículos de combustión.

Opción 3

Incrementar a emisión de gases industriais.

Opción 4

Queimar plásticos para reducir os residuos.

# Pregunta

7. Que consecuencias ten a contaminación das augas do planeta?

# Respostas

Opción 1

Increméntase o efecto invernadoiro e o cambio climático.

Opción 2

Aumenta a biodiversidade dos océanos, ríos e lagos.

Opción 3

Mellora a calidade da auga dos acuíferos.

Opción 4

Altera os ecosistemas e afecta á saúde humana.

# Pregunta

8. As radiacións ultravioletas do Sol...

(Sinala a resposta correcta)

# Respostas

Opción 1

Son beneficiosas porque poñen a pel morena.

Opción 2

Son absorbidas polo dióxido de carbono (CO₂) da atmosfera.

Opción 3

Parte delas son retidas pola capa ozono (O₃).

Opción 4

Son moi intensas durante as noites de verán.

# Pregunta

9. Como se orixinaron a atmosfera e a hidrosfera da Terra?

# Respostas

Opción 1

A partir dos gases expulsados polos volcáns e do impacto dos meteoritos.

Opción 2

Grazas á influencia que exerceu a Lúa.

Opción 3

Formáronse ao mesmo tempo que as primeiras plantas.

Opción 4

Foron creadas polos seres humanos durante a prehistoria.

# Pregunta

10. Por que a combinación de osíxeno na atmosfera e a presenza de auga líquida na hidrosfera son fundamentais para a vida?

# Respostas

Opción 1

O osíxeno na atmosfera permite que os océanos se conxelen, protexendo os seres vivos.

Opción 2

A auga líquida é importante porque disolve gases tóxicos, mentres que o osíxeno permite respirar.

Opción 3

O osíxeno é esencial para a respiración de moitos seres vivos, e a auga líquida actúa como disolvente e medio para as reaccións químicas da vida.

Opción 4

A combinación é irrelevante, xa que a vida podería existir sen estas condicións.

Activar JavaScript

Páxina 5 de 30

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)