# 4. Fóra boatos!

## Glosario

## Divulgación científica

Definición:

  Comunicación de coñecementos e descubrimentos científicos de forma clara e accesible, co fin de fomentar o interese pola ciencia e combater a desinformación.

Exemplo:

  A divulgación científica xoga un papel clave na loita contra o cambio climático, explicando de forma clara os seus efectos e as posibles solucións.

## Fonte de información fiable

Definición:

  Recurso que ofrece datos correctos e contrastados sobre un determinado tema, normalmente proporcionados por persoas expertas na materia ou entidades de confianza.

Exemplo:

  Para coñecer a realidade do cambio climático, é importante consultar fontes de información fiable que ofrezan datos verificados.

# Retomando o reto

Este reto ten como obxectivo desmontar boatos sobre o cambio climático a través da ciencia e a consulta de fontes de información fiable.

Para iso, actuaredes como persoas expertas en investigación e divulgación científica, identificando crenzas falsas e dándolle resposta a través de argumentos baseados na ciencia.

O voso traballo rematará cun documento visual (póster, infografía ou tríptico) que poderá ser presentado á comunidade educativa para promover a loita contra a desinformación e concienciar sobre o impacto do cambio climático.

## Lectura facilitada

Neste reto, o obxectivo é desmontar os boatos sobre o cambio climático coa ciencia.

Seredes persoas expertas, identificando crenzas falsas e dando respostas baseadas na ciencia.

Ao final, faredes un póster, infografía ou tríptico.

Despois, podedes mostralo ao resto do centro escolar, para concienciar sobre o cambio climático.

# Pingas de inspiración!

A continuación, preséntase un exemplo de cada un dos modelos de reto propostos, que vos poden servir como fonte de inspiración á hora de deseñar o voso traballo.

Póster
Infografía
Tríptico (parte 1)
Tríptico (parte 2)

A través das seguintes ligazóns podedes descargar cada un dos exemplos anteriores en PDF.

×
×
×

- Póster (Nova xanela)
- Infografía (Nova xanela)
- Tríptico (Nova xanela)

Páxina 23 de 30

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)