# 2.2. Estás pingando!

## Glosario

## Auga subterránea

Definición:

  Auga do subsolo que procede da infiltración das precipitacións ou do desxeo.

Exemplo:

  A auga subterránea almacénase e transmítese nos acuíferos.

## Glaciar de casquete ou indlandsis

Definición:

  Masas de xeo moi extensas e que poden acadar quilómetros de espesor.

Exemplo:

  A maior parte de Groenlandia e da Antártida están cubertas por indlandsis.

## Permafrost

Definición:

  Tipo de solo de rexións moi frías que permanece conxelado, excepto a zona máis superficial na que pode haber ciclos de xeo e desxeo.

Exemplo:

  O permafrost en Siberia pode chegar a varios centenares de metros de profundidade.

# A hidrosfera

A hidrosfera é o conxunto de toda a auga que hai na Terra, en calquera dos seus tres estados: sólido, líquido e gasoso. Ten en conta que o volume total é de aproximadamente 1.386.000.000 km3.

Seguramente, xa coñezas que practicamente tres cuartas partes da superficie do planeta están cubertas por auga pero, en que lugares podemos atopala?

## Auga salgada

- Océanos.
- Outras augas salgadas, como por exemplo os lagos salinos.

## Auga doce

- Glaciares de casquete, de montaña ou capas de xeo.
- Augas subterráneas.
- Augas superficiais e outras: permafrost, lagos, humidade do solo, pantanos e marismas, ríos, seres vivos, atmosfera...

## Lectura facilitada

A hidrosfera é toda a auga da Terra. Pode estar en estado sólido, líquido ou gasoso.

O seu volume total é duns 1.386.000.000 km³.

A auga cobre case tres cuartas partes da superficie do planeta. Pero, onde a podemos atopar?

## Auga salgada

- Océanos.
- Outras augas salgadas, como os lagos salinos.

## Auga doce

- Glaciares de casquete, de montaña ou capas de xeo.
- Augas subterráneas.
- Augas superficiais e outras: permafrost, lagos, humidade do solo, pantanos e marismas, ríos, seres vivos, atmosfera...

# Desconecta!

Duración:
  10:00
Agrupamento:
  2-4 persoas

En grupos de aprendizaxe cooperativa, ordenade os lugares onde se distribúe a auga na Terra.

- Ampliade o diagrama e observade as porcentaxes.
- Realizade unha posta en común.
- Ordenade os lugares onde hai auga, de maior a menor abundancia.
- Anotade o resultado no voso caderno.

Páxina 7 de 30

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)