# 4.2. Condensando ideas

# Seleccionar a información de interese

Despois de atopar a información que dá resposta ás vosas preguntas, continuaredes do seguinte xeito:

## Paso 4

### Elaborar a resposta a cada boato

Seleccionade os datos de interese, organizádeos e redactade un parágrafo claro que refute cada boato.

## Paso 5

### Decidir o formato de presentación

Escollede o formato de presentación do voso traballo (póster, infografía ou tríptico). Tedes varios exemplos no apartado 4. Fóra boatos!

## Paso 6

### Crear o produto final

Deseñade e creade o voso proxecto, asegurándovos de incluír:

- Título
- Imaxes
- Referencia ás fontes de información
- Autoría
- Un deseño claro e atractivo

# Chequéome

Esta lista de cotexo axudarache no teu reto.

Criterio | Si | Non
--- | --- | ---
Identifiquei polo menos un boato ou crenza falsa sobre o cambio climático. |  |
Consultei fontes científicas de confianza para verificar a veracidade da información. |  |
Analicei os argumentos científicos que desmenten o boato seleccionado. |  |
Redactei unha explicación clara e baseada en datos verificables. |  |
Utilicei unha linguaxe accesible para que o público xeral comprenda a información. |  |
Seleccionei un formato adecuado (póster, infografía ou tríptico) para a divulgación. |  |
Organicei a información de maneira visualmente atractiva e comprensible. |  |
Incluín referencias ás fontes utilizadas para reforzar a credibilidade do traballo. |  |
Revisei e corrixín o meu traballo para evitar erros de contido ou de presentación. |  |
Participei na difusión do documento dentro da comunidade educativa. |  |

## Lectura facilitada

Esta lista de cotexo axudarache no teu reto.

Criterio | Si | Non
--- | --- | ---
Atopei polo menos un boato sobre o cambio climático. |  |
Consultei fontes científicas para ver se era certo. |  |
Analicei os argumentos que desmenten o boato. |  |
Escribín unha explicación clara e baseada en datos reais. |  |
Usei unha linguaxe sinxela para que todo o mundo a entenda. |  |
Elixín un formato (póster, infografía ou tríptico) adecuado. |  |
Organicei a información para que se entenda ben e sexa atractiva. |  |
Incluín as referencias das fontes para dar credibilidade. |  |
Revisei e corrixín o traballo para evitar erros. |  |
Participei na difusión do documento na comunidade educativa. |  |

Páxina 25 de 30

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)