# 4.3. Precipitando coñecemento

# Difundindo o noso proxecto

Por último, só faltaría dar visibilidade ao voso traballo, a través dalgunha das seguintes opcións:

## Opción 1

### Realizar unha presentación na aula

A primeira opción para compartir o voso coñecemento é presentar os traballos na aula, para aprender de xeito conxunto.

## Opción 2

### Organizar unha exposición no centro educativo

Tamén podedes expoñer os vosos traballos no centro educativo, nalgún lugar de exposición ou nun corredor onde estean ben visibles. Outra opción é imprimir os documentos, por exemplo os trípticos, para repartilos entre o profesorado e alumnado.

## Opción 3

### Impartir unha conferencia para a comunidade escolar

Por último, poderiades organizar unha pequena conferencia onde trasladar ao resto da comunidade educativa a situación real do cambio climático, ao tempo que desmentides todos os boatos que previamente identificastes.

Deste xeito, non só aprendemos sobre o cambio climático e a información científica, senón que tamén aprendemos a comunicar mellor e a traballar en equipo, ao tempo que nos convertemos en persoas defensoras do planeta.

# Diario de aprendizaxe

Como ves, os boatos representan un gran problema para a nosa sociedade.

Pensa nas posibles consecuencias de que a xente acabe crendo este tipo de información pseudocientífica, accede ao teu diario de aprendizaxe e reflexiona sobre a importancia de informar con rigor e veracidade.

×

Páxina 26 de 30

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)